# Imatge que conté text, captura de pantalla, programari, disseny  Descripció generada automàticament

# **Annex III**

**Plec de cessió d’instal·lació fotovoltaica municipal**

**PLEC DE CLÀUSULES ADMINISTRATIVES PARTICULARS QUE HAN DE REGIR L'ADJUDICACIÓ, MITJANÇANT CONCURS, DE LA CESSIÓ D’ÚS GRATUÏTA PER A LA CESSIÓ CONDICIONADA DE LA INSTAL·LACIÓ FOTOVOLTAICA DE TITULARITAT DE L’AJUNTAMENT DE (...), PER PART D’UNA ENTITAT SENSE ÀNIM DE LUCRE D’UTILITAT PÚBLICA**

Negoci jurídic de caràcter patrimonial

Forma d’adjudicació: Procediment obert.

Tramitació: Ordinària

Òrgan de contractació: (...)

**CLÀUSULA 1.- CARACTERÍSTIQUES DEL PROCEDIMENT**

1. **OBJECTE DEL CONTRACTE DE CESSIÓ D’ÚS**

**A.1.-** L’objecte d’aquestes normes és regular les condicions que regiran l’adjudicació mitjançant concurs, per part de l’Ajuntament de (...), de la cessió d’ús gratuïta de la instal·lació fotovoltaica situada a (...), per a la seva gestió i explotació per part d’una entitat sense ànim de lucre d’utilitat pública, d’acord amb les especificacions que es contenen en aquestes Normes Reguladores.

La contractació correspon a un negoci jurídic de caràcter patrimonial d’explotació de béns patrimonials, exclòs de la Llei 9/2017, de 8 de novembre, de Contractes del Sector Públic (en endavant, “LCSP”) d’acord amb el previst en el seu article 9. No obstant l’anterior, per tal de determinar la idoneïtat en la selecció del candidat que asseguri unes millors condicions per a l’Ajuntament, es seguirà el procediment de licitació previst a la LCSP per garantir els principis de publicitat, concurrència, transparència, confidencialitat, igualtat i no discriminació, de tal forma que a través de criteris objectivables s’asseguri quina és la millor proposta pels veïns, fugint, d’aquesta manera, de l’arbitrarietat.

Aquest contracte es qualifica com a contracte de cessió gratuïta d’ús de béns patrimonials conforme l'article 219 del Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya (en endavant, "TRLMRLC") i als articles 49.1 lletra b) i 72 del Decret 336/1988, de 17 d’octubre, pel qual s'aprova el Reglament del patrimoni dels ens locals (en endavant, "RPEL").

El procediment finalitzarà amb la selecció d’un únic guanyador amb el qual l’Ajuntament signarà un contracte de cessió del dret d’ús gratuït i condicionat de la instal·lació fotovoltaica ubicada a (...), per tal que la gestioni i l’exploti.

L’entitat seleccionada haurà de complir amb les condicions previstes al plec tècnic i que s’adjunten a les presents Normes Reguladores del procediment i que formen part integrant de les mateixes.

**A.2.-** L’objecte de la present contractació consisteix en la cessió gratuïta del dret d’ús de la instal·lació fotovoltaica de titularitat municipal situada a (...), per a la seva gestió i explotació per part d’una entitat sense ànim de lucre d’utilitat pública.

El contracte autoritza l’ús privatiu de la instal·lació per a la realització d’aquesta activitat, perseguint interessos de caràcter local, conforme s’estableix a l’article 49.1.b) RPEL.

Les condicions concretes de l’explotació s’estableixen a la clàusula XX d’aquestes Normes Reguladores.

L’Ajuntament cedirà a l’entitat guanyadora, en les condicions especificades en la documentació d’aquestes Normes Reguladores, el dret d’ús d’aquesta Instal·lació perquè en la mateixa s’hi realitzi l’activitat definida, amb els límits que s’indiquen a l’efecte en la documentació que regula el procediment (tant el present Plec com en el Plec Tècnic ).

L’adjudicatària haurà de destinar aquesta Instal·lació a la finalitat indicada, quedant obligada a restituir a l’Ajuntament en la data de finalització del contracte, en les mateixes condicions en què va ser cedit, sense perjudici de les possibles millores que es puguin incorporar i adquirir, en funció de l’acord entre les parts.

Per tal de determinar la idoneïtat en la selecció del candidat que asseguri unes millors condicions per a l’Ajuntament, s’ha articulat tot un procediment basat en el principi de transparència i igualtat d’oportunitats, de tal forma que a través de criteris objectivables s’asseguri quina és la millor proposta pel ciutadà, fugint, d’aquesta manera, de l’arbitrarietat.

Per resoldre qualsevol discrepància que pogués sorgir en la interpretació, efectes, compliment i extinció del Contracte, les parts es sotmetran a la jurisdicció i competència dels jutjats i tribunals de (...), amb renúncia a qualsevol altre fur que pogués correspondre’ls. Les presents Normes Reguladores, els seus Annexes, el Plec de prescripcions tècniques i els seus annexos, revestiran caràcter contractual. El contracte s’ajustarà al contingut de les presents Normes Reguladores, les clàusules de les quals es consideraran part integrant del mateix.

**A.3.-** L’abast de la cessió gratuïta d’ús consistirà, en tot cas, en gestionar i explotar la instal·lació fotovoltaica de titularitat municipal d’acord amb la proposta de l’oferta guanyadora, respectant, en tot cas, la legislació vigent i els requeriments del plec tècnic.

El contracte definit té la qualificació de negoci jurídic que autoritza l’ús privatiu d’una instal·lació per a la realització d’una activitat que persegueix interessos de caràcter local.

L’entitat guanyadora del procediment haurà de destinar la instal·lació cedida a la finalitat indicada, amb plena subjecció a la seva oferta, quedant obligada a restituir-la a l’Ajuntament en la data de finalització del contracte, en les mateixes condicions en les que va ser cedida.

El contracte s’executarà a risc i ventura de l’entitat. Així, aniran al seu càrrec les tasques de manteniment, adequació, conservació, reparació i substitució i neteja de la instal·lació, d’acord, en tot cas, amb les exigències i formes de repercussió establertes al Plec Tècnic. Quan les tasques de manteniment s’encarreguin a un tercer, aquest haurà se ser un instal·lador local sempre que sigui possible.

L’entitat haurà de conservar la Instal·lació per al seu òptim i correcte ús, essent del seu càrrec totes les despeses destinades a aquesta finalitat.

La interpretació del contracte i les discrepàncies sobre la seva aplicació es farà tenint en compte, en primer lloc, les Normes Reguladores i les prescripcions tècniques, que prevaldran sobre qualsevol altra norma.

En tot cas, el contracte definit està exclòs de la Llei de Contractes del Sector Públic d’acord amb l’article 9 de la LCSP.

1. **DURADA DEL CONTRACTE:**  5 anys
2. **PRÒRROGUES:**
* Sí, es preveuen (...) PRÒRROGUES ANUALS fins a un màxim de 5 anys addicionals. Les pròrrogues seran automàtiques i s’entendran acceptades si no es manifesta el contrari en un termini de dos mesos previs a la renovació del contracte.
* No procedeix.
1. **LLOC D’EXECUCIÓ**: (...)
2. **PRINCIPIS REGULADORS DEL PROCEDIMENT**

Aquest procediment, regulador d’un negoci jurídic de caràcter patrimonial, es sotmet als principis de publicitat i lliure concurrència, inspiradors de la gestió del patrimoni públic. Per tal de donar compliment a aquests dos principis, fonamentals i informadors d’aquest tipus de processos, s’adoptaran les següents mesures:

* *Principi de publicitat*

Per tal d’harmonitzar aquest procés amb la resta de procediments que tramita l’Ajuntament, es considera adequat, oportú i transparent, publicar aquest procediment al Perfil de Contractant de la Generalitat de Catalunya.

En aquest perfil té accés qualsevol interessat en les activitats i gestions que té encarregades l’Ajuntament.

* *Principi de lliure concurrència*

L’Ajuntament considera oportú donar cabuda a totes aquelles entitats sense ànim de lucre d’utilitat pública interessades que, complint amb les especificitats mínimes exigides, puguin oferir les millors condicions pel municipi de (...), en el marc de l’activitat destinada a la cessió d’ús gratuït.

1. **EXIGÈNCIA DE GARANTIA DEFINITIVA**

Atenent a la titularitat de la instal·lació, així com a la seva condició pública, al servei dels ciutadans, l’entitat classificada en primera posició haurà de constituir, prèvia adjudicació del contracte, una garantia per l’import corresponent al 3% del valor del patrimoni cedit.

1. **CONDICIONS DE PARTICIPACIÓ**

Estan facultades per subscriure la present cessió patrimonial les entitats que compleixin amb els requisits següents:

1. Que l’entitat sense ànim de lucre d’utilitat pública estigui formada per un mínim de (...) socis.
2. Que consti en els seus estatus, com a finalitat de l’entitat, la promoció de la transició energètica i/o el canvi del model energètic.
3. No estigui incursa en cap de les prohibicions de contractar que es recullen a l’article 71 LCSP, la qual cosa poden acreditar per qualsevol dels mitjans establerts a l’article 85 de la LCSP.

Les circumstàncies relatives a la capacitat, solvència i absència de prohibicions de contractar han de concórrer en la data final de presentació d’ofertes i subsistir en el moment de perfecció del contracte.

1. **TERMINI DE PUBLICITAT**

Aquest procediment estarà publicat al perfil del contractant de l’Ajuntament ubicat a la Plataforma de Contractes del Sector Públic de la Generalitat de Catalunya, durant un termini mínim de 15 dies naturals, al llarg dels quals les persones interessades podran consultar i descarregar la documentació corresponent, així com formular consultes, seguint els tràmits indicats en aquesta norma.

1. **DESEVOLUPAMENT DEL PROCEDIMENT**
2. Publicitat en el perfil de contractant de l’Ajuntament (Plataforma de Contractes del Sector Públic de la Generalitat, en endavant PCSP) en el sentit que l’Ajuntament posa a disposició d’aquelles persones interessades les Normes Reguladores que regiran el present procediment.
3. És possible que l’Ajuntament, amb ànim d’ampliar el règim de publicitat previst legalment a efectes de publicitat i concurrència, publiqui a d’altres canals. En qualsevol cas, el còmput de terminis es realitzarà a partir de l’anunci a la PCSP.
4. Aquelles persones interessades que vulguin participar en el procediment, hauran de presentar oferta electrònica d’acord amb les condicions de les presents Normes Reguladores en el termini assenyalat en l’anunci.
5. El dia hàbil següent a la finalització del termini de presentació electrònica d’ofertes, es procedirà a l’obertura de les ofertes contingudes al sobre número 1 i, si no concorre cap esmena a fer, del sobre número 2.
6. Un cop oberts els sobres 1 i 2, es disposarà d’un termini màxim de 10 dies per la valoració de les ofertes contingudes al sobre número 2. Un cop celebrat l’acte d’obertura del sobre número 2 i havent-se realitzat les possibles esmenes, es convocarà l’obertura del sobre número 3.
7. Es disposarà d’un termini màxim de 5 dies per a la valoració final de les ofertes contingudes al sobre número 3 i de 10 dies per a classificar les ofertes.
8. Les propostes que hagin presentat una millor relació qualitat-preu en la seva oferta, seran les primeres classificades i disposaran d’un termini màxim d’un mes per presentar la documentació requerida.
9. Transcorregut aquest termini, l’Ajuntament adjudicarà el contracte i ho notificarà a totes les entitats participants. Es publicarà l’adjudicació i la motivació en el Perfil contractant.
10. **PRESENTACIÓ DE PROPOSTES**

**Data i hora límit**: segons s’indiqui al corresponent anunci del procediment.

**Format i lloc de presentació**: A través de tres sobres en format digital, que s’anomenaran segons s’especifica en els presents plecs i que hauran de presentar-se mitjançant l’eina de Sobre Digital accessible a l’anunci de licitació publicat al perfil del contractant de l’Ajuntament a la Plataforma de Serveis de Contractació Pública.

Els documents i el resum de l’oferta quedaran degudament xifrats. En cas de fallida tècnica que impossibiliti l’ús de l’eina de Sobre Digital el darrer dia de presentació de les proposicions, l’òrgan de contractació ampliarà el termini de presentació de les mateixes el temps que es consideri imprescindible, modificant el termini de presentació d’ofertes

En cap cas s’acceptarà la presentació de propostes en paper o a través d’un altre mitjà que no sigui l’indicat en el present plec.

1. **OBERTURA DE SOBRES**

**OBERTURA DEL SOBRE NÚM. 1, QUE CONTÉ LA DOCUMENTACIÓ ADMINISTRATIVA**

**Lloc:** telemàtica, en acte privat

**Data:** el primer dia hàbil següent a la data de finalització del termini de presentació d’ofertes.

**OBERTURA DEL SOBRE NÚM. 2, QUE CONTÉ LA PROPOSTA AVALUABLE MITJANÇANT L’APLICACIÓ DE CRITERIS QUE DEPENEN D’UN JUDICI DE VALOR**

**Lloc**: telemàtica, en acte privat

**Data**: Es comunicarà oportunament a través del perfil de contractant mitjançant publicació d’acta de la mateixa.

**OBERTURA DEL SOBRE NÚM. 3, QUE CONTÉ LA PROPOSTA AVALUABLE MITJANÇANT L’APLICACIÓ DE CRITERIS QUANTIFICABLES MITJANÇANT FÓRMULES AUTOMÀTIQUES**

**Lloc**: telemàtica, en acte públic.

**Data**: Es comunicarà oportunament a través del perfil de contractant.

1. **CRITERIS D’ADJUDICACIÓ D’OFERTES:** segons Annex al present plec.
2. **MODEL PRESENTACIÓ CONTINGUT SOBRES:** segons Annex al present plec.

**IMPORTANT:** Al Sobre núm. 2 (Oferta tècnica la valoració de la qual depengui de judicis de valor) no s’ha de revelar cap dada econòmica o referida a criteris de valoració objectius. El fet de revelar informació de l’oferta objectiva, valorable en el Sobre núm. 3, al Sobre núm. 2 comportarà l’exclusió de la licitadora.

1. **CESSIÓ DEL CONTRACTE:** Conforme es disposa a la clàusula 19 d’aquestes Normes Reguladores.
2. **PUBLICITAT**: Perfil de Contractant. Accessible a través de la següent adreça web: (...)
3. **SERVEI D’INFORMACIÓ I DE RESOLUCIÓ DE CONSULTES A DISPOSICIÓ DE LES PERSONES INTERESSADES**

Per dubtes de caràcter tècnic i jurídic, relatius a les clàusules de les presents Normes Reguladores, del Plec Tècnic o de qualsevol altra documentació integradora de la licitació: els dubtes, consultes i/o sol·licituds d’informació s’hauran de formular per escrit a la següent adreça de correu electrònic: (...) com a molt tard, deu (10) dies abans de la data límit fixada per a la recepció d’ofertes. A l’assumpte del missatge s’haurà de fer constar obligatòriament el codi/número de l’expedient.

Igualment, s’informa a les persones interessades que la informació relacionada amb l’estat de tramitació del present procediment serà publicada al perfil de contractant, incloent els pertinents aclariments i esmenes, en el seu cas. Es recomana a les entitats interessades consultar de forma periòdica el perfil de contractant per estar informades de l’estat de situació del procediment de contractació.

1. **MODIFICACIONS**:

En el cas de modificacions de la normativa sectorial elèctrica d’autoconsum que afectin de forma directa i material al present contracte, l’adjudicatari haurà de proposar a l’Ajuntament les mesures necessàries per l’adaptació dels termes d’execució del present contracte a dites canvis normatius.

L’Ajuntament podrà rebutjar qualsevol proposta que suposi una despesa addicional.

1. **SUBROGACIÓ DE PERSONAL**: No procedeix.

**CLÀUSULA 2.- OBJECTE DEL CONTRACTE**

1. L'objecte d’aquestes Normes Reguladores és l’establiment de les condicions que regiran l'adjudicació, per part de l’Ajuntament de (...) (en endavant, l’Ajuntament) del contracte de la cessió d’ús gratuïta de la instal·lació fotovoltaica situada a (...) per a la seva gestió i explotació per part d’una entitat sense ànim de lucre d’utilitat pública, conforme es descriu a l’**apartat A de la Clàusula 1** de les presents normes.
2. El contracte té la consideració de contracte privat i queda subjecte al dret privat, regint-se per aquestes normes, pel contracte i documentació annexada, i en tot allò no previst, per la legislació civil i mercantil aplicable.
3. La presentació de proposicions implica l’acceptació incondicionada pels interessats del contingut de les presents normes i de la totalitat de la documentació que conforma aquest procediment, sense cap excepció o reserva.
4. La interpretació del contracte i les discrepàncies sobre la seva aplicació es farà tenint en compte, en primer lloc, les presents normes i les prescripcions tècniques, que prevaldran sobre qualsevol altra norma. El desconeixement del contracte en qualsevol dels seus termes i dels altres documents contractuals de tota índole que puguin tenir aplicació en l’execució de la cosa pactada, no eximirà al guanyador de l’obligació de complir-los.
5. En el supòsit que les presents normes siguin traduïdes a altres llengües, en cas de discrepància prevaldrà la versió en llegua catalana.

**CLÀUSULA 3.- CONDICIONS D’EXPLOTACIÓ**

El contractista quedarà subjecte a les següents condicions d’explotació, les quals revesteixen caràcter d’obligació contractual essencial:

**Condicions de manteniment**

L’operació i el manteniment de la instal·lació d’autoconsum col·lectiu de titularitat municipal (“**Instal·lació**”) correspondrà al cessionari, qui haurà d’assumir les despeses associades i exercir la seva responsabilitat d’acord amb les bones pràctiques del sector.

**Condicions d’operació**

* La realització de tots els tràmits pertinents amb la distribuïdora i les comercialitzadores elèctriques, així com, dos cops l’any, comprovar la correcta aplicació dels descomptes per energia autoconsumida a les factures municipals i cursar, en el seu cas, les corresponents reclamacions a la distribuïdora i/o comercialitzadora.
* L’obligació de gestionar l’autoconsum col·lectiu d’acord amb les presents condicions. Sense perjudici de la possibilitat d’utilitzar softwares, programes o apps de tercers, la comunicació directa amb els consumidors associats haurà de ser duta a terme pel cessionari, qui haurà d’organitzar un mínim de quatre trobades presencials cada any al municipi per informar sobre el projecte i resoldre dubtes de forma presencial. El temps de resposta de consultes per vies no presencials serà, com a màxim, 10 dies laborals.
* Altres aspectes possibles aspectes d’operació de la Instal·lació que siguin necessaris per la correcta execució del contracte i atenent a la naturalesa del bé.

**Condicions d’assignació d’energia**

* Del total de la potència de la Instal·lació, un mínim de *XX%* es reservarà pels consums municipals. És a dir, l’acord de repartiment, confeccionat pel cessionari d’acord amb els requisits tècnics i legals aplicables (“**Acord de Repartiment**”) haurà d’imputar betes o percentatges d’autoconsum que sumin, com a mínim, un *XX%* al CUPS / els CUPS de titularitat municipal situats en el radi d’autoconsum previst al RD 244/2019 (“**Radi d’Autoconsum**”).

La resta de la potència disponible de la Instal·lació (“**Potència Repartible**”) serà per tant (100-XX=YY)% i es podrà repartirà d’acord amb els següents criteris:

* + Un aa% de la Potència Repartible YY% quedarà reservada per CUPS de persones o llars vulnerables (“**Vulnerables**”) situades dintre del Radi d’Autoconsum (“**Potència Repartible Reservada**”). Els criteris per determinar la vulnerabilitat als efectes d’aquestes condicions de cessió son els establerts pels serveis socials a l’Annex X de les condicions / la percepció de qualsevol prestació de caràcter social del municipi o gestionada pel municipi. El cessionari haurà de sol·licitar i documentar l’acreditació del compliment d’aquests requisits, reservant-se el municipi cedent les degudes facultats de control i, en el seu cas, d’assumpció de la gestió directa d’aquest anàlisi de compliment de requisits. El cessionari no podrà demanar cap contraprestació als Vulnerables per l'assignació de betes de Potència Repartible Reservada ni per qualsevol altre servei relacionat, directa o indirectament, amb la gestió de la Instal·lació i el compliment de les presents condicions.
* El (100-aa=bb)% restant de la Potència Repartible YY% serà assignada lliurement pel cessionari entre els veïns, veïnes, empreses i entitats situades dintre del Radi d’Autoconsum, a canvi d’una contraprestació econòmica per cobrir els costos associats a les tasques d’operació i manteniment, sempre que es faci respectin els següents criteris:
	+ La contraprestació econòmica no podrà ser tal que l’energia autoconsumida tingui un preu superior al preu final de l’energia subministrada de la xarxa en terminis ordinaris.
	+ Els mecanismes de selecció hauran de seguir els principis de publicitat i no discriminació, de tal forma que garanteixin la igualtat de condicions de tots els possibles interessats, sense perjudici dels dimensionaments de betes d’acord amb els seus consums i d’altres qüestiones tècniques justificades en el seu cas, en l’accés i gaudiment de la Potència Repartible.

**CLÀUSULA 4.- DOCUMENTACIÓ QUE ES FACILITARÀ ALS INTERESSATS**

1. Des del dia de la publicació de l'anunci, els interessats podran obtenir a través del Perfil de Contractant la documentació necessària per preparar les seves propostes.

**CLÀUSULA 5.- ÒRGAN DE CONTRACTACIÓ I UNITAT TÈCNICA D’ASSISTÈNCIA**

L’Òrgan de Contractació del present contracte és l’Alcalde/ssa de l’Ajuntament de (...).

En aquest procediment no es constitueix Mesa de contractació, no obstant es constitueix una Unitat Tècnica d’assistència que valorarà les ofertes conforme els criteris de selecció.

Conformen la unitat d’assistència els següents membres:

President/a: (...)

Secretari/a: (...)

Vocals: (...)

**CLÀUSULA 6- CONDICIONS DE CAPACITAT DELS INTERESSATS**

1. Podran contractar amb l’Ajuntament les entitats sense ànim de lucre, declarades d’utilitat pública, que tinguin plena capacitat d’obrar, que no estiguin incloses en cap de les prohibicions de contractar que es recullen a l’article 71 de la Llei de Contractes del Sector Públic i que acreditin la solvència que es requereix a la **lletra G de la Clàusula 1**  d’aquestes normes.

Els requisits de capacitat, solvència i d’absència de prohibicions de contractar s’han de complir en el moment de la presentació de l’oferta i s’han de mantenir fins al moment de l’adjudicació i formalització del contracte.

1. Les persones jurídiques només podran resultar guanyadores de contractes quines prestacions estiguin compreses dintre de les finalitats, objecte o àmbit d’activitat que d’acord amb els seus estatuts o regles fundacionals els hi siguin pròpies.

**CLÀUSULA 7.- PROPOSICIONS DELS INTERESSATS: NORMES GENERALS**

1. Les proposicions es referiran al conjunt de l’objecte del present contracte i no s'admetran ofertes parcials. Les proposicions es presentaran dins del termini màxim previst a l’**apartat J** de la Clàusula 1 de les presents Normes Reguladores i a l’anunci del procediment. Les proposicions presentades fora del termini establert no seran admeses sota cap concepte ni en cap circumstància.

Tots els interessats hauran d'assenyalar en el moment de presentar llurs propostes un domicili, telèfon, fax, correu electrònic i persona de contacte per a les comunicacions i relacions que en general es derivin del present procediment o que de qualsevol manera puguin afectar a l’interessat.

1. Cada interessat no podrà presentar més d’una proposició en el present procediment, ja sigui de forma individual o conjunta amb altres entitats. La presentació de més d’una oferta per part d’un mateix interessat, de forma individual o conjunta amb altres entitats, implicarà la no admissió i, per tant, el rebuig de totes les proposicions en les que s’hagi presentat l’interessat infractor i exclusió del procediment. Tampoc podrà subscriure cap proposició en participació conjunta amb altres interessats si ja ho ha fet individualment, ni figurar en més d’una d’aquestes agrupacions. La infracció del que s’assenyala en aquest paràgraf donarà lloc a la inadmissió de totes les proposicions que hagi presentat.

**CLÀUSULA 8.- FORMAT DE PRESENTACIÓ DE LES PROPOSICIONS I MITJANS DE COMUNICACIÓ ELECTRÒNICS: NORMES GENERALS**

1. Les proposicions constaran de tres (3) sobres, amb indicació del procediment. A cada sobre es farà constar el seu contingut, enunciat numèricament. El Sobre número 1 ha de contenir la documentació general de capacitat. El Sobre número 2 ha de contenir la documentació tècnica que hagi de ser valorada conforme als criteris quina ponderació depengui d’un judici de valor, i el Sobre 3 ha de contenir l’oferta econòmica o d’aspectes quina valoració depengui de fórmules automàtiques, ajustant-se, en tot cas, al model que figura com annex a les presents normes.
2. Les empreses interessades han de presentar la documentació que conformi les seves ofertes en el termini que s’assenyala en l’anunci, mitjançant l’eina de Sobre Digital accessible a l’adreça web següent: (...)
3. Les comunicacions i les notificacions que es facin durant el procediment i durant la vigència del contracte s’efectuaran per mitjans electrònics. Els terminis a comptar des de la notificació es computaran des de la data d’enviament de l’avís de notificació, si l’acte objecte de notificació s’ha publicat el mateix dia en el perfil de contractant de l’òrgan de contractació. En cas contrari, els terminis es computaran des de la recepció de la notificació per part de l’empresa a qui s’adreça.
4. D’altra banda, per tal de rebre tota la informació relativa a aquest procediment, les licitadores que ho vulguin s’han de subscriure com a interessades, a través del servei de subscripció a les novetats de l’espai virtual que a tal efecte es posa a disposició a l’adreça web del perfil de contractant de l’òrgan de contractació, accessible a la Plataforma de Serveis de Contractació Pública de la Generalitat.

Aquesta subscripció permetrà rebre avís de manera immediata a les adreces electròniques de les persones subscrites de qualsevol novetat, publicació o avís relacionat amb aquest procediment.

Així mateix, determinades comunicacions que s’hagin de fer amb ocasió o com a conseqüència del procediment del present contracte es realitzaran mitjançant el tauler d’anuncis associat a l’espai virtual de la Plataforma de Serveis de Contractació Pública. En aquest tauler d’anuncis electrònic, que deixa constància fefaent de l’autenticitat, la integritat i la data i hora de publicació de la informació publicada, també es publicarà informació relativa tant al procediment, com al contracte.

**CLÀUSULA 9.- PROPOSICIONS DELS INTERESSATS: DOCUMENTACIÓ**

* 1. **Documentació general**

**SOBRE 1**

**Títol:** Documentació general. Procediment per a la cessió d’ús gratuïta de la instal·lació fotovoltaica, situada a (...), per a la seva gestió i explotació per part d’una entitat sense ànim de lucre d’utilitat pública.

**CONTINGUT**

El “Sobre 1” ha de contenir el/s document/s en PDF que es llisten a l’annex 1 i que tot seguit es descriuen: Les entitats interessades en el procediment hauran d’incorporar en el sobre 1 els següents arxius:

**(i) Documentació acreditativa de la personalitat i capacitat:**

1. Acreditació de la constitució de l’entitat mitjançant l’aportació de l'escriptura o document de constitució, de modificació, estatuts o acta fundacional, en què constin les Normes Reguladores de l'activitat de l'entitat, així como la seva inscripció en el Registre oficial corresponent.
2. Si l'interessat actua mitjançant representant o es tracta d'una persona jurídica, cal aportar:

b.1.) Autorització simple de representació.

b.2.) Còpia simple del DNI del representant i del signant de la proposició.

1. Còpia dels estatuts
2. Certificat d’inscripció de l’entitat al Registre que correspongui

**(ii) Documentació acreditativa dels extrems previstos a la clàusula 1.G de les presents normes)**

**(iii) Declaracions responsables:**

1. No incursió en prohibició de contractar i capacitat per a dur a terme el contracte, conforme al model de l’Annex 1A.
2. Estar al corrent del pagament de les obligacions tributàries i de la Seguretat Social.

**9.2. Oferta tècnica subjecta a criteris subjectius**

**SOBRE 2**

**Títol:** Oferta valorable segons judicis de valor. Procediment per a la cessió d’ús gratuïta de la instal·lació fotovoltaica, situada a (...), per a la seva gestió i explotació per part d’una entitat sense ànim de lucre d’utilitat pública.

**CONTINGUT**

El “Sobre 2” ha de contenir el/s document/s en PDF conforme s’estableix a l’Annex 2 d’aquestes Normes Reguladores.

**Important:** Al Sobre núm. 2 (Oferta tècnica i/o referències quina valoració depengui de judicis de valor) no s’ha de revelar cap dada econòmica susceptible de valorar-se al sobre 3. El fet de revelar informació de l’oferta econòmica del Sobre núm. 3 al Sobre núm. 2 comportarà l’exclusió de la licitadora.

**9.3 Oferta tècnica subjecta a criteris objectius**

**SOBRE 3**

**Títol:** Oferta valorable segons criteris objectius. Procediment per a la cessió d’ús gratuïta de la instal·lació fotovoltaica, situada a (...), per a la seva gestió i explotació per part d’una entitat sense ànim de lucre d’utilitat pública.

El “Sobre 3” ha de contenir el/s document/s en PDF que tot seguit s’indiquen:

**CONTINGUT**

L’oferta tècnica objectiva s’haurà de formular d’acord amb els models que s’acompanyen al present plec com a Annex núm. 3.

El fet de no seguir el model d’oferta previst a l’Annex núm. 3 comportarà l’exclusió del licitador.

Les propostes que siguin inferiors als percentatges mínims obligatoris d’assignació de coeficient de repartiment d’energia a l’Ajuntament, així com aquelles que no es presentin d’acord amb el model d’annex que per cada oferta es presenta, que indueixin a error o que no siguin possibles de determinar, podran ser excloses del procediment. En aquest cas, aquella oferta no es puntuarà.

**CLÀUSULA 10.- OBERTURA I EXAMEN DE LES OFERTES**

1. Finalitzat el termini establert a les presents Normes Reguladores del procediment i a l’anunci per la presentació d’ofertes, es procedirà a l’obertura del sobre número 1 de les ofertes rebudes dintre del termini als efectes de verificar que continguin la documentació acreditativa dels requisits mínims establerts en les presents Normes Reguladores per concórrer al procediment i els requisits per contractar i l’aportació de la documentació exigida i de qualificar la validesa formal de la mateixa, d’acord amb el que s’estableix en aquestes Normes Reguladores.

Revisada la documentació continguda en el sobre 1, si s’escau, es comunicarà als participants (per mitjà que garanteixi la notificació) l’existència de defectes o omissions esmenables, fixant-se un termini per tal que els participants puguin presentar l’oportuna esmena. Aquest termini no podrà ésser, en cap cas, superior a tres (3) dies hàbils a comptar des de la data de la referida comunicació. Es consideraran inesmenables els defectes consistents en la manca dels requisits exigits, i esmenables aquells que facin referència a la mera falta d’acreditació dels mateixos. Procedirà la no admissió i l’exclusió del procediment a aquells participants que tinguin defectes no esmenables o no hagin esmenat els defectes en el termini atorgat. A més, l’òrgan tècnic d’assistència, en el seu cas, podrà sol·licitar del participant aclariments sobre els certificats i documents presentats o requerir-li per a la presentació d’altres complementaris, el que haurà de ser complimentat en el termini màxim de tres dies hàbils.

Serà causa d’exclusió del procediment la manca de presentació d'algun dels documents que s'han d'incloure en la documentació general de l'oferta (sobre núm. 1), llevat que sigui considerada esmenable, en el seu cas.

A través del perfil del contractant ubicat a la Plataforma de la Generalitat, es donarà a conèixer els licitadors admesos al procediment, els exclosos i la causa d’exclusió del procediment, procedint-se posteriorment a l’obertura de les proposicions tècniques avaluables mitjançant judici de valor. Les proposicions que corresponguin a licitadors exclosos del procediment quedaran fora del referit procediment i els sobres que les continguin no seran oberts.

1. Amb posterioritat a l’esmena dels defectes del sobre 1, es procedirà a l’obertura del sobre 2 en sessió privada. L’òrgan tècnic d’assistència realitzarà informe de valoració de les propostes contingudes en el sobre 2.

Practicada la valoració dels criteris que depenguin d’un judici de valor, es notificarà als interessats el resultat i es procedirà a celebrar acte públic d’obertura del sobre 3. La data d’obertura es donarà a conèixer a través del Perfil de Contractant.

En tot cas, abans de l’obertura del Sobre 3, l’entitat, a través del Perfil de Contractant, amb caràcter previ, donarà a conèixer la valoració obtinguda pels admesos en relació amb l’oferta continguda al Sobre 2.

Així mateix, també donarà a conèixer, si s’escau, els interessats exclosos i la causa d’exclusió, i procedirà a l’obertura del Sobre 3 de les propostes admeses.

Les propostes contingudes en el Sobre 3 seran estudiades, valorades i ponderades, de conformitat amb els criteris d’adjudicació avaluables de forma automàtica assenyalats en les presents normes i la Unitat Tècnica proposarà la classificació de les proposicions presentades pels interessats, per ordre decreixent, atenent als criteris de valoració, i formularà proposta d’adjudicació a favor del candidat que hagi obtingut la millor puntuació, que elevarà a l’òrgan de contractació.

Un cop obertes les propostes contingudes al Sobre 3 i comprovada la documentació incorporada per cadascuna d’elles, la Unitat Tècnica indicarà aquelles ofertes que hauran estat excloses per no ajustar-se a les bases explicitades en aquest Plec.

1. En casos d’empat en les puntuacions obtingudes per les ofertes de les empreses licitadores, s’aplicaran els criteris de desempat previstos a l’article 147.2 de la LCSP.
2. Un cop acceptada per l’òrgan de contractació la proposta de la Unitat Tècnica, es requerirà al licitador que hagi presentat la millor oferta, perquè, en el termini màxim d’un mes a comptar des del següent a aquell en que s’hagués rebut el requeriment, aporti la següent documentació:
3. Documentació acreditativa conforme manté la personalitat i capacitat per contractar, d’acord amb la clàusula 8.1.i de les presents Normes Reguladores.
4. Garantia definitiva pel 3% del valor del patrimoni ocupat, d’acord amb allò previst a la clàusula 11 de les presents Normes Reguladores.

**CLÀUSULA 11.- CRITERIS PER A L'ADJUDICACIÓ DEL CONTRACTE**

1. L’òrgan de contractació adjudicarà el contracte a la proposta que presenti una millor oferta mitjançant resolució motivada que notificarà a tots els interessats, i que publicarà al Perfil de Contractant de l’òrgan de contractació.

Si l’òrgan de contractació s’aparta de la proposta d’adjudicació que se li hagi elevat, caldrà que justifiqui els motius de la resolució.

L’adjudicació s’haurà de produir dins un termini màxim de 4 mesos a comptar des del següent de l’obertura de les proposicions.

La resolució d’adjudicació del contracte haurà de ser motivada, i es notificarà als interessats, havent de ser publicada en el perfil del contractant en el termini de quinze (15) dies. Serà motivació suficient si a la resolució de l’adjudicació l’òrgan de contractació accepta i assumeix el contingut de l’informe tècnic de valoració.

Així mateix, a la resolució d’adjudicació s’indicarà el termini en que s’haurà de procedir a la formalització del contracte. Si no hi hagués cap proposició que fos admissible d’acord amb els criteris d’adjudicació de les presents normes es declararà desert el procediment.

L’òrgan de contractació podrà decidir no adjudicar el contracte quan concorrin circumstàncies de caràcter fàctic o jurídic que, de manera lògica i raonable, imposin la prevalença de l’interès públic a la vista de les necessitats que busca satisfer el contracte, podent igualment desistir o renunciar al procediment d’adjudicació per motius d’interès públic degudament motivats a l’expedient.

1. Les proposicions presentades, tant les declarades admeses com les excloses sense obrir, seran arxivades.
2. Si l’òrgan de contractació s’aparta de la proposta d’adjudicació formulada per la Unitat Tècnica caldrà que en justifiqui els motius a la resolució.
3. Transcorreguts els terminis establerts en aquestes normes per l’adjudicació del contracte sense que s’hagi dictat l’acord d’adjudicació, els interessats tindran dret a retirar la seva proposta, sense dret a cap mena d’indemnització. No obstant, l’òrgan de contractació podrà sol·licitar als interessats que mantinguin la seva oferta per un termini superior, prèvia comunicació als interessats i publicació al Perfil de Contractant, mantenint-se el procediment amb aquells interessats que acceptin la pròrroga. En el cas que els interessats no indiquin res, s’entendrà que mantenen la seva oferta.

**CLÀUSULA 12.- GARANTIA DEFINITIVA**

El primer classificat haurà de constituir la garantia definitiva, per un 3% del valor del patrimoni objecte de cessió abans de la formalització del Contracte.

La garantia s’ha de presentar a l’Ajuntament dins del termini previst en aquestes Normes Reguladors per presentar la documentació que correspon al primer classificat. Aquesta garantia podrà constituir-se en qualsevol de les modalitats previstes a l’article 108 de la LCSP. Es mantindrà durant tot el termini d’execució del contracte i fins a la seva extinció, i respondrà dels següents conceptes:

* De les obligacions derivades de la cessió que corresponguin a l’adjudicatari i aquest no hagi complert.
* Dels danys i perjudicis que s’imputin al cessionari com a conseqüència de l’execució de la cessió.
* De la confiscació que es pugui decretar en cas d’extinció de la cessió per causa imputable al contractista.
* De les sancions per incompliment que en el seu cas s’imposin.
* De l’estat del patrimoni cedit en el moment de la reversió.

La devolució o cancel·lació de la garantia definitiva es realitzarà, una vegada produït el venciment del termini de garantia previst al i complert satisfactòriament el contracte, o resolt aquest per causes no imputables al contractista.

**CLÀUSULA 13.- FORMALITZACIÓ DEL CONTRACTE**

1. El contracte es formalitzarà en el termini màxim de quinze (15) dies hàbils, a comptar des del dia en que es realitzi la notificació de l’adjudicació. Els serveis dependents de l’òrgan de contractació requeriran a l’adjudicatari perquè formalitzi el contracte en un termini no superior a cinc (5) dies a comptar des del dia següent a aquell en que s’hagués rebut el requeriment.
2. Quan per causes imputables a l’adjudicatari no s’hagués formalitzat el contracte dins del termini indicat, el contracte s’adjudicarà a la següent oferta per l’ordre en que haguessin quedat classificades les ofertes, prèvia presentació de la garantia.
3. No podrà procedir-se a l’execució del contracte amb caràcter previ a la seva formalització.
4. El Contracte s’haurà de formalitzar digitalment.

L’adjudicatari signarà el contracte de forma digital, utilitzant un certificat emès per l’autoritat competent en la matèria i que sigui considerat com a suficient per l’Ajuntament.

Una vegada estigui signat el contracte per l’adjudicatari a través d’aquets sistema, l’Ajuntament procedirà a signar-lo digitalment, desplegant tots els seus efectes a partir de la data i hora de l’última signatura que consti al document.

L’adjudicatari pot sol·licitar que el Contracte s’elevi a escriptura pública essent al seu càrrec les despeses corresponents.

1. En un termini no superior a quinze (15) dies des de la formalització del contracte, es publicarà al Perfil de contractant la formalització del contracte i el corresponent contracte.

**CLÀUSULA 14.- CÀNON DE LA CESSIÓ**

1. El cànon que haurà d'abonar a aquest Ajuntament el cessionari consistirà en una retribució anual en espècie consistent en l’assignació d’un coeficient de repartiment mínim d’energia en l’acord de repartiment, en els termes indicats a la clàusula corresponent d’aquests plecs, lliure de costos. El % mínim a assignar a l’Ajuntament pot ser millorat a l’alça per part dels interessats que es presentin a la present licitació, en el seu cas.

A la referida retribució que configura el cànon corresponent a la present contractació, caldrà afegir-hi els impostos estatals o autonòmics que, en el seu cas, els resultin d’aplicació.

En el supòsit de que per l’incompliment de les seves obligacions d’operació i manteniment la instal·lació no produeixi energia per un període superior a 30 dies/any, aplicarà la següent penalització:

Penalització diària = el preu mitjà del kWh diari a OMIE en hores solars multiplicat pels kWh produïts per la Instal·lació en el % corresponent a l’Ajuntament, per cada dia de no producció, a partir del trentè.

A aquest efecte, el cessionari haurà d’estimar, al seu risc i ventura, i seguint les normes habituals per a l’estimació de riscos, les despeses i ingressos previstos per a l’explotació de l’activitat durant el període de durada de la cessió, sense que el no compliment d’aquestes previsions, tant en sentit positiu com negatiu per als seus interessos, sigui causa de modificació de l’import del cànon establert.

1. L'única causa que excepcionarà l'obligació del titular de garantir l’assignació d’un coeficient de repartiment mínim d’energia a l’acord de repartiment a l'Ajuntament, serà la impossibilitat, total o parcial, de realitzar l'efectiva gestió i explotació de les instal·lacions, incloses les comunicacions i signatura de documents necessaris per tal d’activar l’autoconsum col·lectiu i el seu repartiment d’acord amb la normativa d’autoconsum , quan aquesta situació hagi estat generada per una actuació directa de l'Ajuntament o per raons imputables a la distribuïdora de la zona o a les comercialitzadores elèctriques dels consumidors elèctrics participants.

**CLÀUSULA 15.- RISC I VENTURA**

L’execució del contracte es realitzarà a risc i ventura del guanyador.

**CLÀUSULA 16.- MODIFICACIONS CONTRACTUALS**

1. En el cas de modificacions de la normativa sectorial elèctrica d’autoconsum que afectin de forma directa i material al present contracte, l’adjudicatari haurà de proposar a l’Ajuntament les mesures necessàries per l’adaptació dels termes d’execució del present contracte als canvis normatius.

L’Ajuntament podrà rebutjar qualsevol proposta que suposi una despesa addicional.

1. El procediment per modificar el contracte serà:
* Informe justificatiu del responsable de contracte en el que manifesti la necessitat de procedir a realitzar la modificació del contracte.
* Aprovació de la modificació i adjudicació de l’Òrgan de Contractació competent a proposta del responsable de contracte.
* Reajustament de la garantia definitiva.
1. Les modificacions que s’aprovin seran obligatòries per al cessionari. Conseqüentment, l’adjudicatari accepta qualsevol modificació del contracte proposada per l’òrgan de contractació que compleixi amb el previst en el present Plec o en el Contracte, i es compromet a la seva execució una vegada s’adopti l’acord corresponent.

En aquests supòsits, el contractista restarà obligat a seguir els treballs amb estricta subjecció a les normes que, en conseqüència, li siguin fixades, sense dret a reclamar cap indemnització i sense què per cap motiu pugui disminuir el ritme els treballs ni suspendre’ls.

**CLÀUSULA 17.- SEGUIMENT DE L’EXECUCIÓ DEL CONTRACTE**

1. El responsable del contracte designat per l’Ajuntament desenvoluparà les funcions següents:
* Vetllar pel compliment de les obligacions assumides pel guanyador, tant les previstes en els plecs com en la proposta o oferta.
* Adreçar al guanyador les ordres i instruccions mínimes oportunes per a assegurar el respecte a la normativa vigent.
* Assumir la interlocució amb la coordinadora tècnica o responsable designada pel guanyador.
* Vetllar perquè l’entitat contractada acrediti l’obligació que les persones treballadores destinades a l’execució del contracte estiguin afiliades i d’alta a la Seguretat Social i a aquest efecte.
1. La persona responsable del contracte serà la interlocutora amb la persona coordinadora tècnica o responsable que hagi designat l’adjudicatària, que ha de pertànyer a la seva plantilla, per tal de coordinar i controlar la correcta execució del contracte, per la qual cosa s’hauran de reunir amb la periodicitat oportuna.

En cap cas, el/la responsable del contracte de l’Ajuntament determinarà els treballadors de l’adjudicatària que hagin d’executar el contracte ni participarà en la seva selecció o formació, no donarà ordres ni instruccions concretes al personal de l’adjudicatària ni exercirà sobre elles cap poder directiu ni de direcció.

L’Ajuntament també tindrà la facultat de supervisar, durant tota l’execució del contracte, que el mateix s’executi amb el màxim respecte al medi ambient, d’acord amb les obligacions i exigències contingudes al present plec.

**CLÀUSULA 18.- OBLIGACIONS DEL GUANYADOR**

1. A més de les obligacions establertes en la normativa vigent que resulti d’aplicació, el guanyador estarà obligat a:
2. Utilitzar l’ús privatiu de la Instal·lació per a la realització de l’activitat descrita en aquestes Normes Reguladores.
3. Una vegada a l’any, el cessionari rendirà comptes a l’Ajuntament sobre l’operació i manteniment de la Instal·lació i el compliment de les condicions del contracte.
4. Tenir cura del bon ordre de la Instal·lació cedida.
5. Indemnitzar pels danys que es causin a tercers com a conseqüència de les operacions que requereixi el desenvolupament de l’activitat, excepte quan el dany sigui produït per causes imputables a l’Ajuntament.
6. Explotar la instal·lació objecte de cessió d’ús amb estricta subjecció a les característiques establertes en el contracte, a aquestes Normes Reguladores i al plec tècnic.
7. Especificar, a sol·licitud de l’Ajuntament, les persones concretes que executaran les prestacions així com comunicar qualsevol substitució o modificació d'aquelles persones i acreditar que la seva situació laboral s'ajusta a dret.
8. Designar una persona responsable de la bona marxa de l’activitat i el comportament del personal; també ha de fer d'enllaç amb l’Ajuntament i la responsable del contracte.
9. Fer una correcta gestió ambiental, prenent les mesures necessàries per minimitzar els impactes que aquest pugui ocasionar l’activitat d’acord amb la legislació vigent.
10. Guardar reserva respecte de les dades o antecedents que no siguin públics o notoris i que estiguin relacionats amb l’objecte del contracte, dels que hagi tingut coneixement amb ocasió del mateix.
11. Respectar, en tot cas, les prescripcions de la Llei Orgànica 3/2018, de 6 de desembre, de Protecció de Dades Personals i garantia dels drets digitals i normes que la desenvolupin.
12. Complir les disposicions vigents en matèria fiscal, laboral, social i la normativa general sobre prevenció de riscos laborals.
13. Lliurar tota la documentació necessària pel compliment del contracte en català i fer-ne ús en el desenvolupament dels serveis objecte del contracte.
14. Vetllar perquè totes les accions del present contracte garanteixin el respecte als principis de no discriminació i igualtat de tracte relatius a la no discriminació per raó de sexe, orientació sexual, identitat de gènere, ideologia, nacionalitat, raça, ètnia, religió, edat, diversitat funcional o de qualsevol altre índole i la dignitat i llibertat de les persones.
15. Facilitar i aportar la informació indicada en la Llei 1/2014, de 28 de desembre, de transparència, accés a la informació pública i bon govern, si s’escau.
16. Complir les obligacions següents relatives als principis ètics i regles de conducta als quals els guanyadors i contractistes han d’adequar la seva activitat, en desenvolupament de la previsió de l’article 55.2 de la Llei 19/2014, de 29 de desembre, de transparència, accés a la informació pública i bon govern:
* Adoptar una conducta èticament exemplar, abstenir-se de fomentar, proposar, promoure o dur a terme qualsevol mena de pràctica corrupta, tant en relació al què el Codi Penal refereix com a corrupció com també en relació a actuacions èticament reprovables, posar en coneixement dels òrgans competents qualsevol manifestació d’aquestes pràctiques que, al seu parer, sigui present o pugui afectar el procediment o la relació contractual i no realitzar qualsevol altra acció que pugui vulnerar els principis d’igualtat d’oportunitats i de lliure concurrència.
* Observar els principis, les normes i els cànons ètics propis de les activitats, els oficis i/o les professions corresponents a les prestacions objecte del contracte.
* No realitzar accions que posin en risc l’interès públic en relació a l’àmbit del contracte o de les prestacions contractades.
* Denunciar, durant l’execució del contracte, les situacions irregulars que es puguin presentar en el procés de contractació.
* No sol·licitar, directament o indirecta, que un càrrec o empleat públic influeixi en l’adjudicació, continuació o manteniment del contracte en interès propi o de tercers.
* No oferir ni facilitar a càrrecs o empleats públics avantatges personals o materials, ni per a ells mateixos ni per a terceres persones, amb independència del vincle personal o professional que puguin o no tenir, i a persones que participin o que puguin influir en els procediments de contractació.
* Respectar els principis de lliure mercat i de concurrència competitiva i abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència, com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.). Així mateix, denunciar qualsevol acte o conducta dirigits a aquelles finalitats i relacionats amb el procediment o el contracte dels quals tingués coneixement.
* No utilitzar informació confidencial, coneguda mitjançant el procediment o l’execució del contracte, per obtenir, directament o indirecta, un avantatge o benefici de qualsevol tipus en interès propi.
* No intentar influir indegudament en el procés de presa de decisions del poder adjudicador, obtenir informació confidencial que pugui conferir-li avantatges indeguts en el procediment de contractació o proporcionar negligentment informació enganyosa que pugui tenir una influència important en les decisions relatives a l'exclusió, selecció o adjudicació”.
* Col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats.
* Complir les obligacions de facilitar informació que la legislació de transparència i els contractes del sector públic imposen als adjudicataris en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.
* Denunciar els actes dels quals tingui coneixement i que puguin comportar una infracció de les obligacions anteriors.

**CLÀUSULA 19.- DRETS DE L’AJUNTAMENT**

De conformitat amb el previst al Plec tècnic, l’Ajuntament tindrà dret a:

a) Inspeccionar, quan ho consideri oportú, les instal·lacions objecte de cessió d’ús i el funcionament de l’activitat a desenvolupar-hi per tal de garantir el respecte a la normativa vigent.

b) Exigir, en qualsevol moment, durant la vigència del contracte, el compliment de les obligacions previstes en els documents contractuals.

c) En cas d'incompliment de les obligacions establertes a les presents Normes i al Plec de Prescripcions Tècniques, l’Ajuntament comunicarà a l'adjudicatari, mitjançant la corresponent acta d'incidències que haurà de ser rebuda i signada pel mateix, les anomalies i deficiències detectades.

d) Exigir a l'entitat adjudicatària la immediata correcció d'irregularitats o alteracions que es produïssin en l’espai cedit.

**CLÀUSULA 20.- SUBCONTRACTACIÓ I CESSIÓ**

Només es podran subcontractar les prestacions relatives al manteniment de la Instal·lació i es prioritzarà subcontractar instal·ladors locals sempre que sigui possible.

No es permet la cessió del present contracte. El guanyador del procediment exercirà per sí mateix l’activitat objecte del contracte, amb prohibició de cedir-la o alienar-la, excepte autorització expressa de l’Ajuntament , que únicament podrà ésser atorgada per causes extraordinàries justificades.

**CLÀUSULA 21.- RESPONSABILITAT EN L’EXECUCIÓ I PENALITATS**

1. El guanyador haurà de rescabalar a l’Ajuntament o al personal que en depèn pels danys i indemnitzar-la pels perjudicis derivats de dol o negligència en el compliment de les obligacions resultants del contracte. Igualment serà responsable dels danys i perjudicis ocasionats a terceres persones durant l’execució del contracte.
2. En els supòsits d’incompliment o compliment defectuós de les obligacions assumides per part del guanyador, l’Ajuntament podrà resoldre el contracte o compel·lir al compliment del mateix.

Igualment, l’incompliment de les obligacions contractuals o de les que es derivin de l’execució del contracte podran ser considerades com a infraccions i podran donar lloc a la imposició de les sancions previstes en aquest contracte, sense que aquest fet impedeixi a l’Ajuntament reclamar, també, els danys i perjudicis o indemnitzacions que per aquest motiu se li hagin pogut causar.

La tipificació de les conductes que poden ser considerades com a infraccions/faltes als efectes del present contracte, es descriu a continuació:

**Incompliments Molt Greus:**

* + Incompliment molt greu de les obligacions essencials del contracte.
	+ Incompliment de l’explotació de la Instal·lació en les condicions ofertes per part del guanyador, bé sigui per abandonament o per altres causes.
	+ Passivitat, deixament i desídia en la realització de l’explotació.
	+ Incompliment molt greu de la normativa en matèria de prevenció de riscos laborals.
	+ Resistència als requeriments efectuats per l’Ajuntament, o la seva inobservança, quan produeixi un perjudici molt greu en relació a l’execució del contracte.
	+ Pertorbar, amb caràcter molt greu, el decurs ordinari de la gestió de les instal·lacions de l’Ajuntament.
	+ Manca de neteja i/o conservació de les dependències on el personal treballa, amb caràcter molt greu.
	+ Incompliment molt greu de les obligacions fiscals, laborals, socials, administratives o tècniques.
	+ Incompliment molt greu en l’execució dels aspectes mediambientals.
	+ La reincidència en la comissió de faltes greus.

**Incompliment Greus:**

* + Incompliment greu de les obligacions essencials del contracte.
	+ Resistència als requeriments efectuats per l’Ajuntament, o la seva inobservança.
	+ Incompliment de l’execució parcial de l’explotació del servei, quan no constitueixi falta molt greu.
	+ Incompliment, que no sigui falta molt greu, de la normativa relativa a prevenció de riscos laborals.
	+ Manca de lliurament en temps i forma, de tota la informació respecte a l’explotació de la instal·lació que li hagi estat sol·licitada per l’Ajuntament.
	+ Pertorbar amb caràcter greu el decurs ordinari de les instal·lacions de l’Ajuntament afectes al present contracte.
	+ Manca de neteja i/o conservació de les dependències on el personal treballa amb caràcter greu.
	+ Incompliment greu de les obligacions fiscals, laborals, socials, administratives o tècniques.
	+ Incompliment greu en l’execució dels aspectes mediambientals.
	+ L’ampliació de les instal·lacions, sense el consentiment de l’Ajuntament.
	+ Reincidència en la comissió de faltes lleus.

**Incompliments Lleus:**

* + Manca de col·laboració amb el personal de l’Ajuntament.
	+ Incompliment de l’execució parcial de l’explotació, quan no constitueixi falta greu.
	+ Manca de coneixement de l’explotació i/o de les dependències on el personal està destinat.
	+ Incompliment de la normativa sobre Prevenció de Riscos Laborals, qualificat com a Lleu per la seva normativa específica.
	+ Incompliment lleu de les obligacions fiscals, laborals, socials, administratives o tècniques.
	+ Pertorbar amb caràcter lleu el decurs ordinari de la gestió de les instal·lacions de l’Ajuntament afectes al present contracte.
	+ Manca de neteja i/o conservació de les dependències on el personal està destinat amb caràcter lleu.
	+ Incompliment lleu en l’execució dels aspectes mediambientals.

Es consideraran, igualment, incompliments lleus tots els altres no previstos anteriorment i que d'alguna manera signifiquin detriment de les condicions establertes en aquestes Normes Reguladores del Procediment, amb perjudici no greu dels serveis o que donin lloc a deficiències en la prestació, d’acord amb el que s’estableix en el Plec de Prescripcions Tècniques.

1. En el cas de que l’adjudicatari incorri en alguna de les conductes identificades com a incompliments, l’Ajuntament podrà aplicar el règim de penalitzacions que s’estableix a continuació, d’acord amb el procediment que es detalla:
* Incompliments MOLTS GREUS: una penalització màxima equivalent a un 100% de l’import de la garantia definitiva.
* Incompliments GREUS: una penalització màxima equivalent a un 50% de l’import de la garantia definitiva.
* Incompliments LLEUS: una penalització màxima equivalent a un 25% de l’import de la garantia definitiva.
1. Les penalitzacions es notificaran a l’adjudicatari i s’hauran de pagar en el termini establert a l’efecte. En cas que al final de l’any en curs, l’adjudicatari tingui pendent el pagament d’alguna penalització, aquesta serà descomptada de la garantia, d’acord amb les especificacions d’aquest contracte.

En el cas de reincidència en la comissió d’una infracció de la mateixa qualificació, la penalització serà la que correspongui de multiplicar el resultat obtingut per l’aplicació del percentatge indicat anteriorment, per la reiteració (és a dir, la primera reiteració es multiplicarà per dos perquè l’incompliment s’ha comès dues vegades, la segona reiteració per tres i així successivament).

1. En el cas que es cometin per part de l’adjudicatària dos o més conductes que siguin qualificades com a incompliments molt greus, l’Ajuntament podrà acordar la resolució del contracte, sense que per aquest motiu l’adjudicatari tingui dret a percebre cap indemnització o compensació per aquest motiu i essent necessària, únicament, la notificació d’aquest fet per part de l’Ajuntament.

En tot cas, l’Ajuntament tindrà dret a rescabalar-se per aquest fet, així com a cobrar les penalitzacions corresponents. En tot cas, la qualificació dels incompliments serà determinada per l’Ajuntament. En aquest cas, es seguirà el procediment que es descriu en el punt següent.

En el cas que es produeixi alguna de les incidències descrites en aquest contracte, el procediment que es seguirà serà el que es detalla a continuació:

L’Ajuntament notificarà per escrit la incidència/incompliment ocorregut, la seva graduació i les característiques del mateix.

Es donarà un termini màxim de deu (10) dies naturals a l’adjudicatari per presentar les al·legacions que consideri pertinents, tot indicant quines mesures ha adoptat per evitar la producció d’una nova incidència/incompliment.

En tot cas, l’Ajuntament es reserva el dret de resoldre el contracte per reiteració en les deficiències d’execució del servei, si s’apliquen més de 3 de les penalitzacions assenyalades en els apartats anteriors d’aquest punt.

**CLÀUSULA 22.- RESOLUCIÓ DEL CONTRACTE**

1. Constitueixen causes específiques de resolució:
* L’incompliment o compliment defectuós de les condicions d’execució del contracte establertes en aquestes Normes Reguladores i en el Plec de prescripcions tècniques i.
* La manifesta incapacitat tècnica o negligència, provada, en relació amb el desenvolupament de les tasques objecte del present contracte, la negativa o resistència manifesta a ajustar-se a les indicacions efectuades per l’Ajuntament per tal d'ajustar el contracte a les seves necessitats, la no compareixença reiterada a les reunions de treball, la manca de compliment en els terminis parcials que es puguin establir, l'omissió d'informació i qualsevol actitud o negligència que pugui afectar el desenvolupament del contracte.
* La concurrència d’una situació prevista com a causa de prohibició de contractar que esdevingui una vegada perfeccionat el contracte.
* No haver guardat la deguda reserva respecte a les dades o antecedents que no siguin públics o notoris i que estiguin relacionats amb l’objecte del contracte, dels que hagi tingut coneixement amb ocasió del contracte.
* L’incompliment de l’execució parcial de les prestacions definides en el contracte quan produeixi un perjudici molt greu.
* L’incompliment reiterat de qualsevol de les condicions especials d’execució establertes que no tinguin caràcter d’obligació contractual essencial.
1. El procediment de resolució, incloent la possible resolució anticipada, es durà a terme conforme es descriu a continuació:

La concurrència de qualsevol de les causes assenyalades en aquesta clàusula tindrà efectes immediats des de la seva comunicació per una de les parts, sense perjudici de les accions, reclamacions o recursos dels que es cregui assistida l’altra part.

En cas que concorri alguna de les causes de resolució indicades, l’Ajuntament podrà optar per la resolució del contracte, o per la seva continuació en les condicions que es pactin, als efectes de garantir que es resoldran els perjudicis ocasionats pels incompliments del contractista i que aquest no incorrerà en nous incompliments.

En cas que s’opti per la resolució contractual, procedirà dur a terme el següent:

* L’Ajuntament requerirà el compliment de les obligacions presumptament incomplertes de forma escrita, adreçant comunicació on s’acrediti l’incompliment a l’adreça i contacte especificat. S’entendrà reiterat aquell incompliment que persisteixi un cop transcorreguts DEU (10) dies hàbils a partir del dia següent a la recepció de la comunicació.
* Realitzat l’expedient contradictori i un cop resolt el contracte per l’Ajuntament, es notificarà al cessionari, que haurà de deixar l’espai lliure, expedit i vacu en el termini de 30 dies a comptar des la notificació.

La resolució del Contracte per qualsevol de les causes esmentades, excepte el mutu acord, produirà els efectes següents:

* L’Ajuntament farà efectius amb càrrec a la garantia definitiva, fins on aquesta abasti, els danys i perjudicis que li hagin causat i siguin imputables a l’adjudicatari, notificant-li la pertinent relació i liquidació, sense que minvin els drets de l’Ajuntament a reclamar-li l’excés que eventualment no quedarà cobert per l’import de la garantia, com tampoc el dret d’aquella a exercitar les accions, reclamacions i recursos que estimi que l’assisteixin contra la liquidació comunicada. En tot cas, si el contracte es resol amb anterioritat a la seva extinció, el cessionari haurà de lliurar a l’Ajuntament la llicència d’activitat corresponent a l’ús de la Instal·lació, si n’hi hagués.

**CLÀUSULA 23.- PROTECCIÓ DE DADES**

En compliment del què disposa el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46 / CE , en el que es regula el dret d’informació en la recollida de les dades de caràcter personal, es deixa constància del següents extrems:

1. La documentació requerida per a participar en el present procediment que contingui dades de caràcter personal és necessària per la participació en el mateix.
2. En relació amb la documentació presentada pels interessats que contingui dades de caràcter personal de persones físiques (treballadors, personal tècnic, col·laboradors, etc.), l’interessat garanteix que ha obtingut prèviament el consentiment de les persones interessades per facilitar la referida informació a l’entitat contractant amb la finalitat de participar en el present procediment.
3. La documentació presentada pels interessats que contingui dades de caràcter personal serà dipositada a les oficines de l’entitat contractant, i serà tractada per l’entitat contractant per la qualificació, valoració i comparació de les proposicions dels interessats i per donar compliment a les finalitats establertes a la normativa de contractació pública que sigui d’aplicació a l’entitat contractant. Els destinataris d’aquesta informació seran la pròpia entitat contractant, així com aquells tercers que realitzin tasques de fiscalització o aquells tercers que, en l’execució del contracte, necessàriament hagin d’accedir a la mateixa.
4. La presentació de l’oferta i la documentació sol·licitada implica que l’interessat autoritza a l’entitat contractant a tractar la referida informació en els termes informats i, en cas que resulti adjudicatari, en el marc de l’execució del contracte. Les dades proporcionades es conservaran durant els anys necessaris per complir amb les obligacions legals.
5. Els interessats podran exercitar els drets d’accés, rectificació, supressió, limitació i oposició dirigint-se a l’entitat contractant, com entitat responsable del tractament, a l’adreça indicada a la lletra c) anterior, adjuntant una còpia del Document Nacional d’Identitat o altre Document Oficial que acrediti la identitat de la persona que exerciti el dret. L’interessat podrà també presentar una reclamació davant l’autoritat de control competent.

**CLÀUSULA 24.- CONDICIONS D’EXECUCIÓ CONTRACTUAL I OBLIGACIONS ESSENCIALS DEL CONTRACTE**

Conforme es descriu al contracte, seran:

1. Condicions especials d’execució contractual:
* El pagament per part de l’adjudicatari de les factures dels seus subcontractistes i/o proveïdors derivades de l’execució de les obres objecte del present Plec s’haurà de fer en el termini previst a la Llei 3/2004, de 29 de desembre, per la qual s’estableixen mesures de lluita contra la morositat de les operacions comercials. Així mateix, i d’acord amb el que s’estableix al contracte, l’entitat adjudicatària ha de presentar la documentació que justifiqui el compliment efectiu dels terminis d’abonament a les empreses subcontractistes, quan sigui requerida pel responsable del contracte i, en tot cas, una vegada finalitzada l’obra.
* El compliment de la inexistència de relació econòmica i/o financera il·legal amb un país considerat paradís fiscal.
* Les obligacions de caràcter ambiental que s’estableixen en la normativa que regula el procediment.
1. Obligacions essencials del contracte:
* L’adjudicatari quedarà vinculat per l’oferta que hagi presentat, el compliment de la qual, en tots els seus termes, tindrà caràcter d’obligació essencial del contracte.
* En tot cas, l’efectiva dedicació o adscripció a l’execució del contracte dels mitjans personals i/o materials indicats i compromesos en l’oferta.
* Aquelles obligacions de les presents Normes Reguladores, del Plec Tècnic a les que específicament se’ls hi atribueixi el caràcter d’obligació contractual essencial.
* Condicions d’explotació:

**CLÀUSULA 25.- CONFIDENCIALITAT**

L’adjudicatari i els seus col·laboradors estaran obligats a respectar el caràcter confidencial de tota aquella informació a la que tinguin accés per a l’execució del contracte que així s’indiqui en el mateix o que així li indiqui l’entitat, o que per la seva pròpia naturalesa hagi de ser tractada com tal.

Així mateix, els participants hauran d’assenyalar expressament aquella documentació i/o informació que considerin confidencial de la seva oferta.

**ANNEX III.1**

Llistat de documentació a aportar al Sobre 1 conforme es descriu en aquests plecs:

1. CIF
2. NIF Apoderat
3. Autorització simple
4. Documentació acreditativa dels extrems previstos a la clàusula 1.G de les presents normes.
5. Documentació acreditativa de la constitució de l’entitat mitjançant l’aportació de l'escriptura o document de constitució, de modificació, estatuts o acta fundacional, en què constin les Normes Reguladores de l'activitat de l'entitat, així como la seva inscripció en el Registre oficial corresponent.
6. Còpia dels estatuts.
7. Certificat d’inscripció de l’entitat al Registre que correspongui.
8. Declaracions responsables descrites a la clàusula 9.1(iii)
9. Documentació acreditativa dels extrems previstos a la clàusula 1.G de les presents normes.

**ANNEX III.2**

**DECLARACIÓ RESPONSABLE**

El sotasignat ………………………., declara:

1.- Que el signant de la present declaració ostenta la representació legal per actuar en nom i representació de l’entitat \_\_\_\_\_\_\_\_\_\_\_\_\_\_\_\_\_\_\_\_

2.- Que l’entitat que representa compleix les condicions establertes legalment per contractar amb el sector públic.

3.- Que l’entitat que representa compleix tots i cadascun dels requisits de capacitat establerts en les Normes Reguladores del Procediment i disposa de les autoritzacions necessàries per exercir l’activitat.

4- Que ni l’entitat que representa ni els seus administradors i/o representants es troben inclosos en cap de les circumstàncies previstes en l’article 71 de la LCSP, sobre prohibicions de contractar.

5.- Que es compromet, en el moment que sigui requerit per l’Ajuntament, a aportar, en el

termini establert a les Normes Reguladores del Procediment, la documentació acreditativa de la capacitat i representació exigida al procediment.

7.- Que accepta que la documentació annexada a les Normes Reguladores del Procediment té caràcter contractual.

12.- Que en relació al procediment de referència abans indicat i d’acord amb la pràctica de les notificacions que es deriven de la mateixa designa com a mitjà preferent per rebre les esmentades notificacions l’adreça de correu electrònic: …………………….

I als efectes oportuns, se signa la present, a ………… de ……………….. de …………

Signatura

**ANNEX III.3**

**DOCUMENTACIÓ AVALUABLE SEGONS JUDICI DE VALOR (SOBRE 2)**

* + Memòria d’actuacions en relació amb la realització d’un mínim de quatre trobades presencials cada any al municipi per informar sobre el projecte i resoldre dubtes de forma presencial: fins a (...) punts.

La documentació no tindrà una extensió superior a 10 pàgines, sense annexos, escrita en lletra tipus Arial, Times New Roman o similar, de mida mínima 12, interlineat senzill, en format pdf.

**ANNEX III.4**

**MODEL D’OFERTA SOBRE 3**

El sotasignat Sr/Sra. \_\_\_\_\_, major d'edat, amb D.N.I. núm. \_\_\_\_\_\_y domicili a efectes de notificacions a \_\_\_\_\_, en nom propi (o en representació de \_\_\_\_\_ , amb CIF de l'Empresa \_\_\_\_\_, tenint coneixement de la convocatòria anunciada per l'Ajuntament del (...) dia \_\_\_\_\_\_, sol·licita prendre part en la **CESSIÓ D’ÚS GRATUÏTA PER A LA CESSIÓ CONDICIONADA DE LA INSTAL·LACIÓ FOTOVOLTAICA DE TITULARITAT DE L’AJUNTAMENT DE (...) PER PART D’UNA ENTITAT SENSE ÀNIM DE LUCRE D’UTILITAT PÚBLICA.**

I FA CONSTAR:

Que, per a l’execució de l’esmentat contracte, realitza l’oferta següent en els aspectes valorables de forma objectiva:

*(S'han de recollir en cada cas només aquells punts que s'hagin previst com a criteri de valoració de les ofertes)*

**a) Oferta d’assignació (% de coeficient de repartiment d’energia que s’assignarà a l’Ajuntament): \_\_\_\_\_\_\_\_\_\_**

**b) Projecte amb dispositiu de telegestió i tractament de les dades compartit amb l'Ajuntament: Si/No**

*Lloc, data i signatura*

**ANNEX III.5**

**CRITERIS D’ADJUDICACIÓ I FORMA DE VALORACIÓ**

**CRITERIS OBJECTIUS (...) PUNTS**

1. Cànon ofert: (...) punts

La major quantitat del % de cessió d'energia oferta a l'Ajuntament serà valorada amb la màxima puntuació establerta per a aquest criteri; la proposta que no realitzi cap oferta superior al mínim d’energia a cedir obligatòriament obtindrà 0 punts, atribuint-se a les restants ofertes la puntuació que procedeixi proporcionalment, per la fórmula matemàtica adjunta.

P = Z (Cofertat − T) / (Cmajor − T)

On:

P és la puntuació corresponent a l’oferta que s’està valorant

Z és la puntuació màxima del criteri econòmic,

T és el percentatge de cessió mínim obligatori (en aquest cas ...%)

Cofertat és el cànon ofert que s'està valorant

Cmajor és el major cànon ofert

1. Projecte amb dispositiu de telegestió i tractament de dades compartit amb l'Ajuntament: (...) punts.

**CRITERIS SUBJECTIUS (... PUNTS)**

1. **Memòria d’actuacions (...) punts**

Memòria d’actuacions en relació amb la realització d’un mínim de quatre trobades presencials cada any al municipi per informar sobre el projecte i resoldre dubtes de forma presencial.

Es valorarà la idoneïtat del contingut i organització de les trobades, atorgant major puntuació a aquelles propostes que continguin un model de trobades més adient per informar els interessats i atendre els seus dubtes. Es tindrà en compte la durada de les reunions, la metodologia de l’exposició dels continguts i les vies disponibles per garantir la resolució de dubtes i preguntes més enllà de les reunions presencials.

**CRITERIS PER A LA DETERMINACIÓ DE L’EXISTÈNCIA D’OFERTES PRESUMPTAMENT ANORMALS.**

*Forma de càlcul d’ofertes anormals o desproporcionades si el nombre d’ofertes admeses és igual o inferior a 3:*

En cas de concórrer una sola oferta, recaurà en desproporcionada aquella que excedeixi en més d’un 30 % de l’import mínim garantit anual fixat.

En cas de concórrer dues ofertes, recaurà en desproporcionada aquella que excedeixi en més d’un 20 % de l’import mínim garantit anual fixat.

En cas de concórrer tres ofertes, recaurà en desproporcionada aquella que excedeixi en més d’un 10 % a la mitja aritmètica de les ofertes presentades. No obstant, s’exclourà per al còmput de la mitja l’oferta de quantia més elevada quan sigui superior en més d’un 10% per sobre de la mitja. En qualsevol cas, es considerarà oferta anormal o desproporcionada, l’alça superior a 25 unitats percentuals.

*Forma de càlcul d’ofertes anormals o desproporcionades si el nombre d’ofertes admeses és igual a 4 o més*:

Es considerarà que una oferta és susceptible de contenir valors anormals/desproporcionats quan, el percentatge l’alça ofert sigui superior a la mitjana aritmètica de tots els percentatges d’alça mitjans oferts en cinc punts percentuals.

Si el nombre de licitadors és superior a 10, pel càlcul de la mitjana de les ofertes es prescindirà de l’oferta més baixa i de l’oferta més alta si hi ha un diferencial superior al 5% respecte de l’oferta immediatament consecutiva.

Si el nombre de licitadors és superior a 20, pel càlcul de la mitjana de les ofertes es prescindirà de les dues ofertes més cares i de les dues ofertes més baixes sempre i quan una amb l'altre o totes dues amb la que la segueix tinguin un diferencial superior al 5%.

